**Nyárköszöntő feladatlap**

**Kosztolányi Dezső: *Nyár, nyár, nyár***

*Karinthy Frigyesnek, úri-magának, az embernyi embernek, de kicsit talán a Kálomistának is küldöm, azzal az instanciával, hogy ne átallaná elolvasni ezt a nekem-kedves poémát, minden irányban.*

Nyár,

A régi vágyam egyre jobban

Lobban,

De vár, még egyre vár.

Kár

Így késlekedned, mert az éj setétül.

Az élet

Siralmas és sivár

Enélkül.

Gigászi vágyam éhes, mint a hörcsög,

Görcsök

Emésztik s forró titkom mélye szörcsög.

Mostan hajolj feléje.

Közel a lázak kéjes éje.

Akarod?

Remegve nyújtsd a szájad és karod.

Itt ital illatja tégedet vár.

Nektár.

Te

Hűtelen, boldog leszel majd újra, hidd meg.

Idd meg.

**1) Találd meg a versben vagy a hozzá tartozó ajánlásban a szinonimákat!**

édes növényi nedv =

egyhangú, kietlen =

élvezetes =

fájdalmas izomösszehúzódás =

kérés =

költemény =

óriási =

református =

sötétedik =

vonakodik =

**2) Keress a versből 1-1 példát az alábbi hangtani és stilisztikai jelenségekre!**

hangutánzó szó:

hasonlat:

írásban jelöletlen teljes hasonulás:

összeolvadás:

**3) Karikázd be a főnevek végén található birtokos személyjeleket!**

**4) Állapítsd meg a vers szavainak szófaját!**

de:

kár:

késlekedned:

itt:

tégedet:

remegve:

**5) Írd ki a költeményből a *mikor?* kérdésre válaszoló szavakat, és állapítsd meg a szófajukat!**

Szavak: Közös szófaj:

**6) Nevezd meg a költemény egyes szakaszaiban az eltérő rímfajtákat!**

1. szakasz: 3. szakasz: 4. szakasz:

**7) Kosztolányi elrejtett a versben egy személyes megjegyzést. Mi lehet a „titkos” üzenet?**